Қазақстанда білім грантына өтініш қабылдау аяқталды
"Қазақстанда білім грантына өтініш қабылдау аяқталды" | "https://abai.kz/post/185745"
TITLE: Қазақстанда білім грантына өтініш қабылдау аяқталды
URL: https://abai.kz/post/185745
META: "Қазақстанда білім грантына өтініш қабылдау аяқталды" | "https://abai.kz/post/185745"
DATE: 29.07.2024
AUTHOR(s): Abai.kz
TOTAL WORDS: 98
TEXT: Биыл Ұлттық тестілеу орталығының мәліметінше 104 мыңнан астам талапкер білім гранттарын тағайындау конкурсына қатысуға өтініш берген. Бұл көрсеткіш былтырғымен салыстырғанда 10 мыңға артық, деп хабарлайды Abai.kz. "Ең көп таңдалған қала – Алматы, 42 мың бала оңтүстік астанамызды студенттік шақ өткізу үшін таңдаған. Елорданың оқу орындарында оқу үшін 22 мың өтініш қабылданса, 6,5 мың адам Шымкент қаласының университеттерінде оқуға ниет білдірген", – делінген хабарламада. Грант иегерлерінің тізімі ҚР Ғылым және жоғары білім министрлігінің сайтында және @gylym_jogary_bilim телеграм-арнасында, www.testcenter.kz сайты (ҰТО-ның ресми сайты) және TESTCENTERKZ телеграм-арнасында 10 тамызға дейін жарияланады. Ал жоғары оқу орындарына қабылдау, әдеттегідей, 25 тамызда аяқталады. Abai.kz
